
Jo Ekscelencijai 


Jurgiui Matulevičiui 
Arkivyskupui, 


Vyriausiam Marijonų Vienuolijos 
VADUI, 
Apaštališkam Lietuvai 
Vizitatoriui, 
Lietuvos Bažnytinės Provincijos 
Įkurėjui, 
Karštam lietuvių dardininkų 
Apgynėjui, 
Buvusiam Petrapilio Akademijos 
Profesoriui ir Vice-Rektoriui, | 
Daugiausiai pasidarbavusiam Motinos Tėvynės- 
Lietuvos Sunui 
Šią nors mažą knygelę aukoja iš priežasties 


Jo atsilankymo Amerikoje Aukštai Jį 
gerbiantis AUTORIUS. 

TAUTOS VADUI 


J. E. Ark. J. Matulevičiui. 


Laimingi mes esam, 

Nes turime Vadą, 

Kurs prie idealų 

Aukščiausiųjų veda. 
Laimingi, nes Vadas 
Šviesus ir protingas, 
Visokioms malonėms 
Jis Dievo galingas. 

Jam pavedė Dievas 

Mųs tautą gaivinti 

Tr viską, kas bloga 

Joje išnaikinti. 
Mylėdams Lietuvą 
Jis daug nukentėjo; 
Pats Vilniuje kęsdams 
Mums vargti padėjo. 

Nors jį už Tėvynę 

Ir priešai kankino, — 

Bet kęsdams— mylėti 

Tėvynę mokino. 
Ir kur tik galėdams 
Visur brolius gynė 
Nors tuomi dygliuotą 
Vainiką sau pynė. 

Nepaise to Vadas, 

-Nors skaudžiai kentėjo, 

Nes brolius lietuvius 

Karštai numylėjo. 

MALDA 


Už Tautos Vadą—J. E. Ark. J. Matulevičių. 


Palaimink, Dieve, 
Tautos musų Vadui 
Lai Mykolas šventas 
Jam rodo kelius. 


Per visą Jo amžių 
Globėju lai buna, 
O ypač kovoja 

Su priešais už mus. 


Tau žinoma, Dieve, 
Kiek jis nukentėjo, 
Gyvendams tarp priešų 
Tėvynės brangios, 


Kurie jam daug kartų 
Mirtimi grąsino,— 
Ten jis neturėjo 
Ramios valandos. 


Atlygink jam, Dieve, 
Už meilę Tėvynės! 
Lai meilę, vienybę 
Matys tarpe mųs. 


Prailgink jam amžių 
Suteiki ramybę, 
Prašalink nelaimes, 
Duok džiaugsmo laikus. 

I Sunkųs Laikai, Kuriuose Gimė 


Jo Eksc. Ark. J. Matulevičius. 


Visi mes žinome, kad Jo Eksc. gi- 
me laikuose, kuriuose rusų caras turė- 
jo pavergęs musų Tėvynę. Tai buvo 
musų tautos ir musų Bažnyčios vergi- 
jos laikai. Caro tikslas buvo ištautinti 
mus, O Bažnyčią panaikinus, visur 
įvesti “pravoslavų" — savąją tautinę 


"bažnyčią. Tam tikslui pavartota tapo 

žemiausios priemonės. Tauta buvo į 
verčiama pamiršti savąją kalbą, spaus- | 
dinamos buvo rusų raidėmis malda- 
knygės, lietuviška spauda visai panai- 
kinta. Paliepta buvo mokytojams mo- 
kinti vien rusiškai mokyklose, ir buvo 
uždrausta niekuomet nevadinti Lietu- 
vos jos tikruoju vardu, tik “Rosija.'? 
Dar žiauresnę kovą paskelbė caras 
musų šventai Bažnyčiai, kunigams ir | 
tikinčiai katalikiškai visuomenei, kad 
Bažnyčios ir jos turtai buvo atimami, ! 
vienuolynai keičiami kareivinėmis-ka- ! 
zarmemis," o už mažiausi pasiprieši- | 
nimą vyskupus, kunigus ir tikinčius | 
žmones siuntė Sibiran, plakė nagaiko- 
mis, šaudė-žudė neištikimus carui as- 
menis, kabino ant kartuvių. Tai la- | 

biausiai buvo daroma Muravjovo, ko- 
riku pavadinto, laikuose. — Kunigams 
buvo draudžiama pildyti savo bažny- 
tines priedermes. Jeigu kur užsiliko 
vienuolynas, tai su ta sąlyga, kad nau- 
jų narių nebepriimtų, išmirus vienuo- 
liams pasielgdavo su vienuolynais taip, 
kaip jiems buvo patogiausia, 

Tokio pat likimo laukė ir Ma-iam- 
polės vienuolija, bei vienuolynas. Pii- 
ejo prie to, kad vienuolyne liko tik vie- 
nas vienuolis Vincentas Senkus, tai 
buvo generolas “be vieno“ net karei- 
vio, senelis dien po dien laukiantis 
mirties. 


JO EKSC. ARK. J. MATULEVIčIUS 
VIENUOLIJOS TĖVŲ MARIJONŲ 
ATGAIVINTOJAS. 


Nors tamsųs debesiai apsupo musų 
brangią Lietuvą, nors baisųs griaus- 
mai ir dar baisesni žaibai peisekiojimų 
be paliovos daužę į ištikimus šventos 
Bažnyčios ir musų Tėvynės sunus, 
nors dažni gaisrai ištisus kaimus nai- 
kino musų didvyrių Tėvynės turtą, te- 
čiau senelis Vincentas Senkus nepa'io- 
vė maidavęs Visagalio, kad pasigailžtų 
Lietuvos ir vienuolijos, kad prašalintų 
nelaimes. 

Visi matė, kad Tėvynė žuna; visi 
matė besiartinančią vienuolijos pražu- 
ti, bet nieks negalėjo išrasti budo, ku- 
ri panaudojus nepaisant caro “ukazo," 
kad butų galima netik palaikyti Mari- 
jonų Kongregacija, bet kad dar ją pra- 
platinus, ant tvirtų pamatų pastatyti. 

Dievas, matomai, mūsų tautą myli, 
Jis, kaipo neapsakomai teisingas, ne- 
galėjo neatlyginti jai už tvirtą prisiri- 
šimą prie šventos katalikiškos Bažny- 
čios, už pralietąji kraują, už plakimus, 
už vargus ir kentėjimus Sibiro tyruo- 
se. Taigi Jis, Dievas, ir atlygino duo- 


damas musų tautai Vadą asmenyje— | 


JO EKSCELENCIJOS ARKIVYSKUPO 
JURGIO MATULEVIčČIAUS, kuris, ne- 
žiurint visų sunkiausių aplinkybių, sta- 
tydamas save didžiausiame pavojuje 
atgaivino Tėvų Marijonų vienuoliją. 
Ir kas dar labiau stebėtina, kad ji atgi- 
jo Peterburge, taigi čia pat prie caro. 
Dvasinėje kunigų akademijoje pirmu- 
tiniu nariu Tėvų Marijonų vienuolijos, 
kaip pamatysime, buvo pats iniciato- 
rius Jo Eksc. Ark. Jurgis Matulevičius. 


JO EKSC. ARK. J. MATULEVIčIAUS 
GYVENIMO BRUOžAI. 


Jo Eksc. gimė 1871 metais, Orinų 
kaime, Mariampolės parapijos, Suval- 

kų redybos, iš pavyzdingų ir dievobai- 
mingų tėvelių, Andriaus ir Uršulės Ma- 
tulevičių. Jo Eksc. Jurgis buvo jau- 
niausis ir labai mylimas sunus. 

Nuo mažens Jurgis atsižymėjo ne- 
paprastu gabumų, nepaprastu palinki- 
mu prie mokslo ir todėl taip pradinėje 
mokykloje, gimnazijoje, seminarijoje, 
kaip ir akademijoje, visur buvo pirmas 
mokinys. Kuomet tėveliai mirė, jų su- 
nelis buvo pabaigęs keturias Mariam- 
polės gimnazijos klases. Gimnazijos 
mokslą baigti pagelbėjo dėdė, kuris gy- 
veno Kelčiuose. Iš brolėno Jurgio Ma- 
tulaičio dėdė padarė Jurgį Matulevičių, 
nes jis pats buvo pasivadinęs Matule- 
vičium. 

Pabaigęs gimnaziją, įstojo Kelčių 
seminarijon. Uždarius rusams Kelčių 
seminariją, jis buvo perkeltas į Varšu- 
vos dv. seminariją, o iš tenai tapo dva- 
sinės valdžios pasiųstas Petrapilio Ku- 
nigų Akademijon. 

Įšventintas kunigų 19 d. gruodžio, 
1898 m., akademiją baigė 1899 m. Kai- 
po gabiausiam mokiniui tenai jam ta- 
po įteiktas auksinis medalis. 1902 Fri- 
burgo universitetas parašius jam di- 
sertaciją: “Doctrina Russorum de jus- 
titia originali,'' ir, išlaikius kvotimus, 
suteikė Doktoratą. 

Nuo 1902 m. buvo profesorium ka- 
noniškų teisių Kelčių seminarijoje. 
Tenai Jurgiui bebunant, užsisenėjusi 
liga privertė jauną profesorių bent sy- 
kį i sąvaitę važinėti Varšuvon pas gar- 
siausius tų laikų gydytojus, vienok liga 
vieton mažintis, didėjo. Tulas gydyto- 
jas atsirado, kuris patarė jaunam, ga- 
biam ligoniui pasiduoti operacijon, ku- 
ri, ačiu Dievui, pasisekė ir tokiu budu 
ligonis Dievo garbei ir musų tautos ir 
Bažnyčios naudai tapo nuo mirties iš- 
gelbėtas. Atvažiavęs Varšuvon, 0 ne- 
turėdamas pinigų, tapo paguldytas var- 
gingiausiame ligonbutyje, kur, beabe- 
jo, butų žuvęs kaip ir kiti beturčiai. 
Apie ligonio nelaimingą padėti sužino- 
jo Grafaite Plateriutg ir jos visas pen- 
sianatas, tuomet ligoniui tapo pavesta 
atsakantis kambarys, duota rupestin- 
gas gydymas ir globa, na ir, kaip jau 
buvo minėta, pasisekė ligonį išgydyti. 
Pagijęs ligonis, mokėjo atlyginti savo 
globėjoms. Jis tapo internato mokyto- 
jas ir vedėjas. Pasekmės buvo tos, 
kad Plateraitės gimnazija mokslo ir 
doros žvilgsniu pastatyta buvo Varšu- 
voje visų esančių gimnazijų aukščiau- 
siame laipsnyje! 

Ne vien tik gimnazijos reikalai ru- 
pėjo prakilniam profesoriui —jis aty- 

džiai temyjo ir vargšų darbininkų judė- 
jimą. Tuomet darbininkai nors kiek bu- 
vo organizuoti, bet nevykusiai ir todėl, 
kad nedaleisti jiems priešų bangose 
žuti, Jurgis parašė neapsakomai ga- 
biai įstatus, ačiu kuriems, tieji darbi- 
ninkai tapo milžinai krikščionys. 

1906 m. Jo Eksc. tapo paskirtas 
Petrapilio akademijos profesorium. Jis 
tenai dėstė dogmatinę teologiją ir so- 
ciologiją. Čia bebunant Jurgis nerima- 
vo, jo budri dvasia ir prakilni širdis, 
nemiršo savosios Tėvynės, jam rupėjo 
Marijonų vienuolija Mariampolėje, ku- 
rią jis geid6 atnaujinti. Taigi prakil- 
nus veikėjas liepos mėnesyje, 1909 m., 
sudaręs pleną nuvyko iš Mariampolės 
su įgaliojimais stačiai i Rymą. šŠven- 
tasis Tėvas Pius X-tas tapo nustebin- 
tas - Jurgio: drąsa, gudrumu, karšta 
Bažnyčios ir "Tėvynės meile, netik 
Šventas Tėvas sutiko su prof. Matule- 
vičiaus sumanymais, bet karščiausia 
širdimi suteikė palaimą, ir jaunam, 
drąsiam veikėjui leido be novicijato 
tapti gaivinamos kongregacijos nariu, 
leisdamas ir toliau jam darbuotis kaipo 
profesoriui ir Marijonų kongregacijos 
atgaivintojui Petrapilio akademijoje. 
Tais pačiais, 1909 metais, rugpiučio 29 
d. prof. Jurgis Matulevičius, vyskupo 


a i a r i a a a i a i i i k i r r i I ei i e i 
1 — M —— UI k i k K i i E Ik UI — I —— ii 


"I 


A I e i i i I I I — I —— i 


+ 
| 
| 
| 
| 
| 
| 
| 
| 
| 
| 
| 
| 
| 
L 


ži 


Ruškevičiaus koplyčioje, Varšuvoje, 
padarė pirmuosius įžadus, o prof. Pr. 
Bučys tapo priimtas į novicijatą. 

1910 m. tapo paskirtas akademijos 
vice-rektorium. 


1910 m., birželio mėnesy įstojo vie- 
nuolijon prof. D-as Jonas Totoraitis, 
o 1911 m., liepos 13 d., padarė įžadus. 
1910 m., spalių 6 d., padarė įžadus 
prof. D-ras Pranas Bučys, kuris dėstė 
apologetiką, ir fundamentalę teologi- 
ją Petrogrado akedemijoje. Tokiu bu- 
du kongregacija įgijo net tris žymius 
narius. 

1911 m., birželio 10 d., mirė a.a. 
Vincas Senkus, Marijonų kongregaci- 
jos generolas. 


1911 m., liepos 14 d., Gelgudiškių 
bažnyčios zakristijoj suvažiavę 3 Ma- 
rijonų kongregacijos nariai atliko pir- 
mą susirinkimą, kuriame reikėjo iš- 
rinkti generolą. Dviem trečdaliais bal- 
sų tapo išrinktas dabartinis Arkivys- 
kupas Jo Eksc. Jurgis Matulevičius. 


Vargingoje vietelėje išrinktas pir- 
mas atgimusios kongregacijos gene- 
rolas, nes toji zakristija turėjo vos ke- 
liatą žingsnių skersai ir išilgai, —tenai 
reikėjo tuomet nuo maskolių slėptis. 

1911 m., rugpiučio mėnesy, p izi- 
rašė prie kongregacijos kun. V. Dvaranau- 
skas, Seinų Dv. Semin. prof., kun. Felik- 
sas Kudirka, dabartinis Aušros Vartų 
par. kleb., ir kun. Just. Navickas, M. Th. 

1911 m. prof. J. M., Marijonų ge- 
nerolas apleido akademiją, nepaisant 
to, kad turėjo taip aukštą ir garbingą 
vietą, ir kad visų tenai esančių moki- 
nių buvo neapsakomai mylimas. Jur- 
gis apleido Dievo tarnų namą todėl, 
nes Dievo balsas ir sąžinė liepė jam 
toliau vienuolijos labui veikti; ir aplei- 
do todėl, kad Šveicarijoje, Friburge, 
įkurti novicijatą, kurio buvo pats vedė- 
jas iki 1914 m. 

1913 m. apsilankė Amerikoje, laikė 
paskaitas ir paliko du kunigu marijonų 
Chicagoje darbuotis. 

1914 m. grižo Mariampolėn, iš te- 
nai, norėdamas grįžti Šveicarijon, pri- 
verstas buvo važiuoti pas genarl-gu- 
bernatorių Varšuvon gauti pasą. Tuo- 
met kaip tik prasidėjo didysis karas, 
paso negavęs Jurgis pasiliko Varšuvo- 
je iki karo pabaigos, tai yra iki liepos 
11 d., 1918 m. Karui pasibaigus tuo- 
jau grįžo Mariampolėn. 

1918 m., lapkričio mėnesy, kuomet 
lietuviai atgavo Vilnių, Lietuvos val- 
džia prašo Šv. Tėvo Benedikto XV-to, 

kad paskirtų kun. Jurgį Matulevičių 
Vilniaus vyskupu. Prašymas Lietuvos 
valdžios tapo prielankiai Švento Tėvo 
priimtas, 

1918 m., gruodžio 8 d., kun. Jurgis 
Matulevičius tampa vyskupo Karevi- 
čiaus, dabartinio Kauno Arkivyskupo, 
įstojusio į Marijonų kongregaciją, kon- 
sekruotas Vilniaus vyskupu. 

1918 m. gruodžio 15 d., Jo Bksce- 
lencija Vysk. J. Matulevičius atliko in- 
gresą Vilniaus katedroje. 

Kad aprašyti Jo Ekscelencijos Vil- 
niuje 7 metų darbuotę, sunkią padėtį 
bei vargus, tektų bent keletas tomų 
prirašyti. Atsiras, manau, laikui b6- 
gant rašytojas, kuris tą darbą atliks. 


Čion tik trumpai pabrėšiu, kad vien ' 


tik brolių lietuvių ir Tėvynės meilė Jo 
Eksc. taip ilgai ten laikė, sunkiai jis 
vargo ir kentėjo, nes tenai brolius my- 
16jo. Gale matydamas, kad tenai toliau 
gyvendamas gali visai Lietuvai daugiau 
atnešti bleėdies negu naudos, prašė Šv. 
Tevo paliuosuoti ji iš Vilniaus. Šven- 
tąjam Tėvui sutikus Jo Eksc. nuvyko 
apsigyventi į Rymą. 

Šv. Tėvas. beabejonės, gerai žinojo 
musų kankinio nuopelnus ir todėl už 
pasidarbavimą Vyskupas Jurgis Matu- 
levičius tapo pakeltas į Arkivyskupus. 

Kuomet gi musų tautos mylėtojas iš- 
dėstė šv. Tėvui atidalinimo Lietuvos 
ir padarymo anoje nepriklausomos 
bažnytinės provincijos reikalą, šv. Te- 
vas Pius XI-tas paskyrė Matulevičių 
Apaštaliniu Lietuvai Vizitatorium, ir 
todėl jau 1925 m., gruodžio 11 d., Jo 
Eksc. matome Lietuvoje besidarbuo- 
jant musų šv. Bažnyčios ir Tėvynės 
naudai. Darbas tas tęsėsi iki kovo mė- 
nesio, 1926 m. Atlikęs darbą, Eksc. 
grižo Ryman. 1926 m. vėl pribuvo į 
Lietuvą, kad iš čia vykus Amerikon. 
1926 m., birželio 7 d., Eksc. jau buvo 
New Yorke, o 11-tą d. birželio —Chica- 
goje, III. Ir New Yorke ir Chicagoje 
džiaugsmingai, meiliai ir iškilmingai 
tiek kunigų, tiek savųjų brolių lietuvių 
minios buvo sveikinamas. 


JO EKSCELENCIJOS BUDAS. 


Niekuomet Jo Ekscelencija nelau- 
kė paaukštinimų, nei jų troško. Nuo 
mažens vengė linksmybių ir, sekant 
pavyzdį savo auklėtojos-motinos, atsi- 
žymėjo dievotumu, nors daug jo gyve- 
nime patyrė nesmagumų nuo tų, Su 
kuriais gyveno. Bet tai buvo žemo bu- 
do žmonės. Prakilnųs žmonės jį vi- 
suomet gerbė ir mylėjo, nes buvo labai 
nuolankus ir mylėjo teisybę, kurios dė- 

lei daug nukentėjo, ypač budamas Vil- 
niaus vyskupu. 

Žiurint į Ekscelencijos gyvenimą, 
matyt jame daug panašumo į Juo- 
zapo Teisingojo gyvenimą. Už teisybę 
daug nukentėjo Juozapas patriarkas, 
daug nukentėjo ir Jo Ekscelencija. 
Praleistas Juozapo "Teisingojo laikas 
kalėjime visai panašus į praleistą Jo 
Eksc. laiką Vilniuje. Juozapas, gyven- 

damas kalėjime nelaimingus teesan- |, 


čius ramino, mokino, už juos užtarė, 
tą pati darė Jo Eksc. Vilniuje: gelbėjo 
kiekvienam savo broliui, kur tik galė- 
jo, tvirtino juos, mokino tiketi Dievo 
Apveizdai, kuriai pats neapsakomai ti- 
ki ir nuo kurios jau tiek malonių pa- 
tyrė. Juozapas iš kalėjimo tapo pa- 
liuosvotas tvarkyti Egypto reikalus, Jo 
Eksc. yra paliuosuotas iš Vilniaus, kad 
tvarkytų bažnytinius Lietuvos reikalus. 

Laimingas pasijuto Egyptas Juoza- 
pui vadaujant, nes šalį išgelbėjo iš pra- 


žuties. Ir mes jaučiamės laimingi, nes | 


ir mus lankė dvasinis badas-pražutis. 
Juozapas steigė Egypte sandėlius; mu- 
sų tautos Vadas įsteigė vyskupijas. 
Dievas prašalino nelaimes nuo Egyp- 
to, Jis prašalins jas ir nuo Lietuvos. 
Visame Juozapo gyvenime matome 
neapsakomą kilnumą; tą patį kilnumą 

matome ir Jo Ekscelencijos Ark. J. 
Matulevičiaus gyvenime. Štai vienas 
iš daugelio atsitikimų: "Tulas jaunas 
vyrukas, aukšto luomo žmogus, labai 
nusidėjo. Visi, kurie žinojo jo nusidė- 
jimą, jį pasmerkė. Matydami jaunuolį 
skęstantį, buvo pasiryžę pastumėti jį 
gilyn, vienas tik Jo Ekscelencija pasi- 
gailėjo vargšo, paduodamas jam tėviš- 
ką, tvirtą šavo ranką, išgelbėjo nuo 
pražuties. Tuomet gi kiti apie tai su- 
žinoję murmėjo, jis tarė: “Kas iš jųs 
be nuodėmės, lai pirmas meta į jį ak- 
meniu“' "Tas prakilnus Ekscelencijos 
gailestingumas išgelbėjo žmogų, tas 
žmogus šiandien netik pavyzdingiau 
elgiasi už tuos, kurie prieš ji murmė- 
jo, bet ir daugiau ir karščiau darbuo- 
jasi brangios Tėvynės ir visuomenės 
labui. 

Džiaugėsi Juozapas  žiurėdamas, 
kaip Dievas laimina jo darbams. Be- 
abejo neapsakomai džiaugiasi ir Jo 
Ekscelencija žiurėdamas kaip laimingi 
Dievui ir žmonėms jo nuveikti darbai 
vystosi, auga, plėtojasi, kaip, pav. ir 
Tėvų Marijonų vienuolija, kurie daug 
jau nuveikė Mariampolėje, Kaune ir 
Chicagoje. 

TĖVŲ MARIJONŲ TIKSLAS IR 
JŲ DARBAI. 


“Viskas Dievo garbei, Tėvynės ir 
visuomenės labui, o sau čion nieko!“* 

Štai Tevų Marijonų obalsis, štai jų 
tikslas! Atrask brangus skaitytojau 
gražesni obalsį, ar prakilnesnį tikslą, 
nei šis... 

Tam prakilniausiam tikslui jie au- 
koja: savo protą, savo širdį, savo 
mokslą, sveikatą ir visą jų amžių! Ne- 
manykite, kad prie to visų prakilniau- 
sio tikslo Tėvai bet kaip rengiasi. Štai 
beveik visi dabar vienuolijai priklau- 
santieji yra baigę jau augštesnius 
mokslus, tai reiškia, kad visi jie sten- 
giasi kogeriausiai jų pašaukimo už- 
duotį atlikti. Tai vyrai neapsakomai 
tvirtos valios! Ir iš kur gi jie semia tą 
valios tvirtumą? Vien tik prakilniau- 
sioji Dievo, Tėvynės ir artimo meilė tą 
viską gali sekmingai su Dievo pagelba 
nuveikti. Iš to visko, ką jie daro, rei- 
kia stebėtis ir gėrėtis. 

TĖVŲ MARIJONŲ DARBAI 
MARIAMPOLĖJE. 

Savo begaliniu pasišventimu štai 
ką Tėvai Marijonai nuveikė Mariam- 
polėje: atnaujino bažnyčią ir vienuo- 

lyną; vienuolynui dastatė aukštą, pa- 
statė murus gimnazijai. Jau tuose 
muruose gyvena ir mokinasi 147 mo- 
kiniai. Nuo rudens jau bus atidaryta 
VI-ta klasė. Beveik visus tuos moki- 
nius netik veltui mokina, bet dar ir 
užlaiko!!!... 


Gimnazijos didelis . ruimingas mu- 
ras, apart sklepo,. yra trijų aukštų. 
Sklepas cemanto ir apšildomas. Pada- 
ryta kanalizacija, įvesta vanduo. Vie- 
nuolynas ir gimnazija turi savo elek- 
trinę šviesą, mokiniai turi savo beną, 
tizikos kabinetą, mineralogijos muzė- 
jų, padovanotą daktaro A. Račkaus, iš 
Cicero, III. Prie to dar turi numizma- 
tikos skyrių, bei seniausių pinigų rin- | 
kini apie du tukstančiu Lietuvos, Klai- į 
pėdos krašto, Rusų ir Vokiečių pinigė- 

lių. Įkurtas puikiausis Mariampolėje 
knygynas, turis daugiau 30 tukstančių 
knygų. Tą Jo Ekscelencijos pleną 
įvykdė buvęs jo kapelionas kun. Jonas 
Kriščiukaitis. Įsteigta tapo sodininky- 
stės skyrius; vienuoliai turi du dideliu 
sodu—seną ir jauną-naują. Tą viską 
užlaiko vienuoliai atiduodami, aukoda- 
mi kiekvieną centą savo auklėtinių 
naudai, kuriuos 7uošia jie musų pla- 
čios visuomenės naudai... Ir kas gi čia 

nemato Tėvų Marijonų prakilnumo ir 
pasišventimo? Jis aiškus!... 


TĖVAI MARIJONAI IR JŲ DARBAI 
KAUNE. 


Tėvai Marijonai apsigyveno Kaune 


prie Šventos Gertrudos bažnytėlės, 


igyjo savo namą, kuriame užlaiko uni- 
versiteto studentams bendrabutį. Uni- 
versitete keli profesoriaują vienuoliai 
įkurė du fondu moksleiviams šelpti, 
vieną Jo Ekscelencijos Arkivyskupo 


Jurgio Matulevičiaus vardu, iš kurio; 


nors po biski, bet visgi naudojasi apie 
šimtas moksleivių. 

Antras universiteto fondas įsteig- 
tas profesoriaus kun. Prano Bučio. Iš 
nuošimčių to fondo pavedama kas me- 
tai moksleivių anudai 500 litų. 

Abudu tuos fondus sudarė chica- 
giečiai ir Tėvai Marijonai. Iki šiol tieji 
fondai maži, bet yra vilties, kad jie su 
laiku padidės. Iki šiol jie nepadidėjo 
todėl, kad musų lietuvių visuomenė 
Amerikoje+mažai apie tuos fondus ži- 
nojo, nes iki šiol vos teturime tam pra- 


kilniam tikslui du tukstančiu dolerių. 


Kad tiems tikslams norėtų ir galėtų 


žmonės kiek aukoti pinigų, tai gali 


iteikti Chicagos Tėvams Marijonams 
šiuo adresu: Marian Fathers, 2334 So. 

Oakley ave., Chicago, III. Arba siųsti 
tokiu adresu: Marijonų Vyresnysis, Ma- 
riampolėje, Bažnyčios g-vė 18, Lietuva- 
Lithuama. 


TĖVŲ MARIJONŲ DARBAI 
CHICAGOJE. 


Nuobodauna žmonės sulaukę tam- 
sios, ilgos žiemos nakties. Vos prade- 
da aušti ir pasirodo pirmi saulutės 
spinduliai, išnyksta nuobodumas, ir 
džiaugsmas apima kiekvieno širdį. 

Nors kitos tautos Amerikoje turėjo 
savo vienuolius, tuomet musų tauta 
nuobodavo belaukdama jų. Bet štai 
1913 m. prašvito ir mums saulutė: at- 
vyko Amerikon kun. Dr. Jurgis Matu- 
levičius, dabartinis Arkivyskupas, su 
juom du Tėvai: kunigas Feliksas Ku- 
dirka ir kun. Julius Kazakas, ir įkurė 
dabartinį Tėvų Marijonų vienuolyną 
Amerikoje. Nudžiugo katalikai, garbin- 
tojai Marijos. 

Pradžia buvo gana sunki, bet Die- 
vui ir geros valios žmončihs prigelbs- 
tint, praslinkus trylika metų, visi mes 
matome dabar labai didelę atmainą. 
Kongregacijai augant plėtojajsi ir pro- 
gramas. Štai apart parapijos darbų 
prie kurios vienuoliai apsigyveno, 
apart sunkaus ir vargingo darbo misi- 

jose, sutiko Tėvai Marijonai priimti 
ant savo pečių sunkią naštą, apkrauto 
skolomis “Draugo? “Draugo'? reikėjo 
ir skolas mokėti ir laikraštį toliau leis- 
ti. Matydami didelę stoką dvasinio pe- 
no tarp brolių, o labiausiai tų, kurie ne- 
turėdami paiapijų negali nei bažny- 
čios lankyti, nei pamokslų klausyti. 
Ypatiškai tų žmonių negalėdami pa- 
siekti, siunčia jiems “Laivą,? kuriame 
spausdinama  reikalingiausios žinios. 
Prakilnus Dievo garbei ir žmonijos 
naudai darbas įspudingai atsiliepė 
kilniose žmonių širdyse: at- 
sirado jaunuoliai, kurie pasiryžo pri- 
gelbėti Tėvams Marijonams, tai vie- 
nuoliai Broliukai. Milžiniškam darbui 
vis dar jėgų truksta, todėl prisieina 
Tėvams kviesti pagelbon ir pasauli- 
nius žmones. Ir štai musų prakilnųs 
Tevai Marijonai netik kad dirba patys, 
netik kad prigelbsti jiems Broliukai, 
bet dar ateina pagelbon jiems ir pa- 
sauliniai žmonės, kuriems atlyginama 
yra paskutiniais uždirbtais pinigais. 
Jie tą viską Dievo garbei ir kaip supra- 
sdami visuomenės naudai dirba, sau 
asmeniniai nepalikdami nieko. 

Nors iki šiam laikui aprašytas "T6- 
vų Marijonų programas yra platus, 

- prakilnus ir neapsakomai naudingas, * 
bet jisai vykinamas jų dar nepatenki- | 
na. Karšta Dievo, Tėvynės ir artimo 
meilė veržte veržiasi iš jų širdžių, tai 
dar jie užmanė lietuvių visuomenei 
įkurti Kolegiją. 


KOLEGIJA. 


| 

| 

i Kolegija! Kas per prakilnus suma- 

nymas! Kokia graži musų jaunimui, 
tautai ir Lietuvai viltis! 

Kolegija—tai musų jaunimui moks- 

liškas žydinys. 

Kolegija—tai musų jaunimo, tau- 

tos ir Tėvynės gaivinantis šaltinis. 

Kolegija—tai puikiausis daržas, ku- 

riame besidarbuodami Tėvai Marijonai 
auklės musų gabaus, darbštaus jauni- 
| mo puikiausius žiedus. 

Kolegija—tai busianti musų tautos 
šventykla, kurioje bus auklėjami mu- 
i sų tautos didvyriai, milžinai, vadai. 
| Kolegija—tai musų saulutė, kaip 
s saulutė šviečia, šildo, gimdo. ugdo ir 
| nokina, taip ir musų kolegija švies jau- 
| nimo protus, šildys jų širdis tikra Die- 
| vo ir Tėvynės meile, gimdys juose pra- 
i kilnias pasišventimo idėjas žmonių 
naudai, ir ugdys juose musų senovės 
milžinų dvasią, ir .rupestingai teiks 

musų jaunimui reikalingo šiame sun- 
kiame gyvenime subrendimo. 
Kolegija—tai yra apsauga tautų 
nuo galutino ištautėjimo ir visiško čia, 
Amerikoje, išnykimo. Kolegija suloš | 
musų gyvenime Nojaus laivo vaidme- | 
nį, auklėdama gabius musų visuome- 
nės narius, nes Tėvų Marijonų kolegi- 
jos pamatai yra tikyba. Lietuvių tauta 
turėdama tokius pamatus bus neivei- 
kiama, joki priešai ją nepavergs!.,. 
Argi neaiškųs Tėvų Marijonų už- 
manyti ir padaryti prakilnųs darbai? 
Negalima abejoti, kiekvienas lietu- 
vis, mylintis savo Tėvynę, tautą, dorą, 
šviesą, rems prakilnų Tėvų Marijonų 
užmanymą. Juo greičiau pastatysime . 
kolegiją, juo greičiau atvažiuos Jo 
Ekscelencija kolegijos pašventyti ir 
padėkoti visiems aukotojams. Tą pa- 
sižadėjimą Jo Ekscelencija yra pada- 
ręs išvažiuodamas iš Chicagos, liepos 
8 d., 1926 m. 
* 


* * 


Už viską nuveiktą ačiu musų Vieš- 
pačiui ir Jo berybei Apveizdai, Kuri 
musų tautai suteikė prakilnų Vadą Jo 
Ekscelencija Arkivyskupa Jurgį Matu- 
levičių!... 

Viskas tebunie didesnei Dievo gar- 
bei, Švenčiausios Marijos Panos Glo- 
bėjos garbei, Tėvų Marijonų kongre- 
gacijos ir musų brangiausios Tėvynės 
labui! 


MALDA Už TEVYNĘ. 


Visas pasaulis ir žemė musų 

Tavo tegerbia, Viešpatie, vardą, 

Gelbėk Dieve, musų Lietuvą, 

Teikis prašalint mųs priešų kardą! 
* 


Ištisus amžius buvom kankyti, 

Dėgė-liepsnojo musų Tėvynė... 

Jei ik šiam laikui mes neišnykom, 

Ačiu Apveizdai, nes Ji mus gynė. 
* 


Dieve, ir šiandien esam tarp priešų! 
Priešai ir šiandien vis mus tykoja. 
Jeigu kovoti su jais prisieitų.— 
Viešpatie!-— gelbėk toj valandoje... 

* 


Mykolas šventas, lai Tau paliepus, 
Pats teikias vesti mųs kareiviją, 
Dorą ir protą, Dieve suteiik jai, 
Pergalę tikrą ji lai įgyja!... 

MARIJONŲ KOLEGIJOS REMĖJŲ 
FONDAS 


Marijonų Kongregacija rupinasi įkurti 
Amerikoje Kolegiją bernaičiams. Tam ti- 
kslui sudaromas fondas. Visi kurie įneša 
į Kolegijos Fondą, kad ir mažiausią au- 
ką, vadinasi Kolegijos Remėjais. 


Kokių Remėjų Esama? 


1. Kolegijos Remėjai gali buti vienkar- 
tiniai, nuolatiniai, amžinieji ir garbės. 

Venkartiniais vemėjais skaitosi tie as- 
menys, kurie teikia vieną kartą kokią ne- 
didelę auką Kolegijos naudai, nuolatiniais 
— kurie kasmet įneša auką $3 į metus; 
amžinaisiuis — kurie aukoja Kolegijai 
$50.00 iš karto arba dalimis per trumpą 
laiką; garbės remėjais — kurie įneša iš 
karto $100.00 arba daug pasidarbuoja. Ko- 
legijos naudai, tai yra, suranda arba 10 
garbės remėjų, arba 20 amžinųjų remėjų, 
arba 50 nuolatinių remėjų. 


Ką Remėjai Gauna? 


1. Visi Kolegijos remėjai kad ir mažiau- 
sią auką davusieji, gauna šitokią dovaną: 
už visus laikomos metuose dvejos šv. Mi- 
šios: Sekminių dienoje ir Šv. Panelės Ne- 
kalto Prasidėjimo šventėje (gruodžio 8 
dieną). 

2. Be to, remėjai nuolatinieji, amžinie- 
ji ir garbės — gauna veltui savaitinį laik- 
raštlį “* Laivą"? o jiems mirus, už kiekvie- 
no sielą laikomos dvejos šv. Mišios. 

3. Pagaliaus garbės remėjai be minėtų 
privilegijų, skiriamų nuolatiniams ir amži- 
niems remėjams, gauna garbės pažymėji- 
mą. 


Kaip Prisidėti prie Remėjų? 


1. Prie Kolegijos Remėjų galima pri- 
sidėti tveriant vietoje kokį remėjų būrelį 
arba skyrių, ar tiesiog įsirašant į remė- 
jų skaičių per ' Centrą. 

2. Įsirašyti reikia Šitaip: Išpirkti *'mo- 
ney orderį,?? parašyti trumpą laiškelį, pra- 
nešant kad tie pinigai skiriami Kolegi- 
jos Fondan kas juos suaukojo ir kur tie 
aukotojai gyvena, tai yra, reikia pridėti 
savo ir jų adresus. 


Visa tai įdėti į voką, (konvertą) ir pa- 
siųsti šiuo adresu: 


REV. F. KUDIRKA, (Remėjų Centras), 
2334 SO0. OAKLEY AVENUE 
CHICAGO, ILL. 

SKAITYKITE IR PLATINKITE 
401 Ą | V Ą" 


“LAIVAS!?' yra savaitinis lietuvių kata- 
likų laikraštis. 

“LATVAS?'' duoda gražių pamokinimų iš 
tikybos ir doros dalykų. 

“LAIVAS?' aiškina įvairius priekaištus 
daromus prieš Katalikų Bažnyčią. 

“LAIVE?' rasi gražių ir lengvų pasis- 
kaitymų. 

“LAIVAS'? duoda atsakymų į įvairius 
tikybos ir doros klausimus. 

“*LAIVAS?? teikia žinių iš viso pasaulio 
katalikų gyvenimo. 

“LAIVAS"' turi Bernaičių Kolegijos Re- 
mėjų skyrių. 

“LAIVAS'' duodamas dovanai Kolegijos 
Remėjams. 


“LAIVO"' kaina labai pigi: 
Metams tik $2; pusei metų $1. 


“LAIVASŲ" 
2334 So. Oakley Ave. Chicago, III. 

LIETUVIAI KATALIKAI! SKAITYKI- 
TE VIENINTĖLĮ AMERIKOS 

LIET. KATALIKŲ DIENRAšTĮ į. 

š 

“DRAUGĄ* | | 

LŽ 

“DRAUGE"' rasi naujausių žinių išviso * 
pasaulio. j 
“DRAUGA""* skaitydamas, žinosi, kaip gy- | 
vena. lietuviai Amerikoje. ! 
“DRAUGAS"' talpina naujausių telegra- ! 
mų iš Lietuvos. 
“DRAUGAS"' duoda naudingų pasiskai- i 
tymų. i 

| 


“*DRAUGAS*? nušviečia svarbiausius die- 
nos klausimus. 
“DRAUGAS"'' atremia katalikams doro- 
mus priekaištus. 
“DRAUGAS?*' yra tikras Amerikos lie- 
tuvio kataliko draugas. 
“DRAUGO"' kaina pigi: 

Amerikoje ir Užsieniuose: 


Metams 4 24 40 44 80-00 
Pusei metų .: .. .. ..$8.00 
Atskiras numeris .. .. 0.02 

Pinigai geriausia siųsti išperkant kra- 
sos ar expreso *' Money Orders'' arba į- 
dedant pinigus į registruotą laišką. 

“Draugo'' Adresas: 


2334 So. Oaklev Ave. Chicago, III. 
Telefonas: Roosevelt 7791 

MARIJONŲ KOLEGIJOS ATVAIZDAS (Iš fronto) 
Marian Hills, Ill, 


